b'\n_START_ARTICLE_\nHenry Williamson\n_START_SECTION_\nLiv og virke\n_START_PARAGRAPH_\nWilliamson vokste opp i en landlig utkant av London, i Brockley, og ble tidlig glad i naturen. Dette gav seg klare nedslag i hans forfatterskap. Den f\xc3\xb8rste verdenskrig rystet ham og f\xc3\xb8rte til at han erkl\xc3\xa6rte seg som pasifist. Ogs\xc3\xa5 dette fant uttrykk i hans b\xc3\xb8ker, s\xc3\xa6rlig i A Chronicle of Ancient Sunlight (1951\xe2\x80\x931969), en bokserie om den fiktive person Philip Maddison, en slags alter ego, som skrives fra skikkelsen fra f\xc3\xb8dselen av og er holdt i en selvbiografisk stil._NEWLINE_I 1927 kom hans mest kjente bok, Tarka the Otter. Den ble filmatisert i 1979._NEWLINE_I 1935 bes\xc3\xb8kte Williamson NSDAPs Reichsparteitag i N\xc3\xbcrnberg, og der ble han overveldet av Hitlerjugend, noe han skrev om i The Phoenix Generation i  1936. Det tilsynelatende friske livet til Hitlerjugend sammenlignet han med de sykelige ungdommene i Londons slumomr\xc3\xa5der. Han ble en livslang beundrer av Adolf Hitler. Han hadde en \xc2\xabtro p\xc3\xa5 at Hitler var i all vesentlighet en god mann som \xc3\xb8nsket \xc3\xa5 bygge et nytt og bedre Tyskland.\xc2\xbb  I 1937 ble han medlem av det britiske fascistpartiet, British Union of Fascists, ledet av Oswald Mosley._NEWLINE_Ved krigsutbruddet ble han p\xc3\xa5 grunn av sin fascistiske overbevisning internert for en kort periode i kraft an de nasjonale beskyttelsestiltak i \xc2\xabRegulation 18B\xc2\xbb._NEWLINE_Williamson publiserte over femti b\xc3\xb8ker. I 1980 ble det grunnlagt et Henry Williamson Society.'